Diari Oficial de la Generalitat Valenciana


Sumari del DOGV 3125, del 19-11-1997 (1997/11326)

RESOLUCIÓ de 10 d'octubre de 1997, del conseller d'Obres Públiques, Urbanisme i Transports, per la qual aprova definitivament la modificació puntual del Pla General d'Alcoi, sobre requalificació d'una part de l'illa de cases delimitada pels carrers d'Espronceda, del Cid, de Sant Isidre i l'avinguda de l'Albereda.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3125

Data del DOGV
:   19-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11484


Data del document
:   10-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3792 RESOLUCIÓ del conseller d'Obres Públiques, Urbanisme i Transports, de 10 d'octubre de 1997, per la qual aprova definitivament la modificació puntual del Pla General d'Alcoi, sobre requalificació d'una part de l'illa de cases delimitada pels carrers d'Espronceda, del Cid, de Sant Isidre i l'avinguda de l'Albereda. [97/M11443]
  
Vist l'expedient relatiu al Projecte de Modificació Puntual del Pla General d'Ordenació Urbana d'Alcoi (Alacant) sobre requalificació d'una part de l'illa de cases delimitada pels carrers d'Espronceda, del Cid, de Sant Isidre i l'avinguda de l'Albereda, promogut per l'Ajuntament segons un conveni urbanístic del qual resulten els següents:
  
Antecedents de fet
  
Primer
  
L'Ajuntament d'Alcoi, en sessió plenària de 19 de maig de 1995, va acordar la seua aprovació provisional, després de complir el tràmit d'exposició pública mitjançant anuncis apareguts en el Diari Oficial de la Generalitat Valenciana de 23 de febrer de 1995 i en un diari d'àmplia difusió provincial l'11 de febrer de 1995, no havent-se formulat al·legacions.
  
L'acord d'exposició pública va ser adoptat per l'alcalde president de l'Ajuntament, el dia 8 de febrer de 1995, i es va convalidar per acord plenari de data 8 d'abril de 1997.
  
Segon
  
La documentació està integrada per memòria informativa i justificativa, plànols d'informació i d'ordenació.
  
Tercer
  
La Comissió Territorial d'Urbanisme d'Alacant, en sessió de 29 de setembre de 1995, va acordar suspendre l'aprovació definitiva de l'expedient de referència, fins a la reparació de determinades observacions que es van comunicar a l'Ajuntament.
  
Quart
  
Amb dates 12 de març i 11 d'abril de 1997 l'Ajuntament remet nova documentació per tal de reparar les deficiències assenyalades en el mencionat acord de la Comissió Territorial d'Urbanisme d'Alacant.
  
Cinquè
  
El 28 de juliol de 1997, la Comissió Territorial d'Urbanisme d'Alacant va acordar emetre un informe favorable sobre l'expedient, amb la condició que es grafiara com a dotacional l'àrea de 7.867 metres quadrats en el paratge del Barranquet de Soler de cessió gratuïta per a l'Ajuntament, prevista com a mesura compensatòria i que se'n justificara la idoneïtat. La qual cosa posteriorment va complir l'Ajuntament segons acredita la Resolució del director general d'Urbanisme i Ordenació Territorial de 12.09.97.
  
Fonaments de dret
  
Primer
  
Respecte del procediment, en aquest cas, s'han observat les prescripcions legalment establertes per a les modificacions de Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, la modificació plantejada té com a objecte substituir les condicions de zonificació o "ordenació detallada" d'una part de l'illa de cases de referència; parcel·la en la qual s'ubiquen la Casa Abadia i les instal·lacions del Col·legi de Sant Roc i de Sant Sebastià, anteriorment qualificada com a ús dotacional educatiu (zona D-1) en altres corresponents a l'ús característic d'habitatge col·lectiu (zona C-2).
  
La modificació es refereix concretament a la finca propietat de la Parròquia de Sant Roc i de Sant Sebastià, on estan situades actualment la Casa Abadia i les instal·lacions del col·legi del mateix nom, i permet la construcció de soterranis d'aparcament, baixos comercials i habitatges, per tal d'homogeneïtzar les condicions urbanístiques d'ús, edificabilitat i ocupació de la parcel·la amb les de la resta de l'illa de cases.
  
Per tal de donar compliment al que disposa l'article 55.3 LRAU s'efectua la cessió gratuïta d'uns terrenys de 7.867,18 metres quadrats en el paratge del Barranquet de Soler, segons figura en les bases del conveni urbanístic subscrit. De manera que no existeixen obstacles per a l'aprovació definitiva de l'expedient, una vegada reparades les observacions assenyalades en l'acord de la Comissió Territorial d'Urbanisme d'Alacant de 28.07.97, d'acord amb el que disposa l'article 40.2 de la LRAU.
  
Tercer
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de la mencionada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals mencionats i altres de general i pertinent aplicació, resolc:
  
Aprovar definitivament la modificació puntual del Pla General d'Alcoi sobre requalificació d'una part de l'illa de cases delimitada pels carrers d'Espronceda, del Cid, de Sant Isidre i l'avinguda de l'Albereda.
  
Aquesta resolució entrarà en vigor el mateix dia en que es publique en el Diari Oficial de la Generalitat Valenciana. Aquesta publicació excusa la seua notificació individualitzada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que disposen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercir qualsevol altre recurs que estime oportú.